Referat fra Generalforsamling 2025 i Alsted Forsamlingshus

1. Valg af dirigent og 2 stemmetællere

Generalforsamlingen er lovligt indkaldt via opslag og mail udsendt d. 13/3-2025
Sigrid & Simone vælges som stemmetællere

2. Bestyrelsens beretning v. Poul Kristensen:

Endnu et år er gået 17 Udlejninger i 2024 mod 14 i 2023. Egholt har også lejet huset til kurser og arrangementer, vi sætter stor pris på dette samarbejde og vi kan hjælpe hinanden gensidigt. Derudover har der også været et par begravelses kaffe arrangementer, samt aftener hvor gymnastikforeningen har lånt huset i forbindelse med gulvet var ødelagt i hallen. Der er godt gang i udlejningerne i øjeblikket, og lige om hjørnet med konfirmationstiden.
De gamle stole blev erstattet af 140 nye stole som blev indkøbt med tilskud fra Bjarne Jensen fonden, mange tak for det. Nyt bestik er indkøbt, så der ikke skal dækkes op med forskellige varianter. Næste store projekt er at vi har søgt om penge fra Nordea fonden, til reparation af den sydvendt gavl, som er meget medtaget af vind og vejr og den har også sat sig oppe øverst.
Så vil jeg komme lidt ind på vores arrangementer. 
Vi startede sæsonen ud med at afholdt koncert i samarbejde med ”Løvehave” med efterfølgende spisning, flot arrangement med professionelle musikere.
Så lagde vi lagde vi igen hus til halfesten i stedet for oppe i hallen, som sidste år. 90 personer deltog, ”4 og en halv” bandet spillede dansegulvet op. Folk hyggede sig og træbenet blev luftet.
I starten af november holdte vi Italiensk tema aften, og igen en stor succes med fuldt hus, ternede duge kulørte lamper og lidt italiensk musik i baggrunden. Stort forarbejde til dette arrangement, men synes også det er gennemført. 
Så blev der for første gang i 12 år igen afholdt julemarked, i samarbejde med ”den gl. brugs”, i midten af nov. med stadeholdere i den store sal, samt der var åbent i den gl. brugs. Der blev også solgt gule ærter m. tilbehør samt æbleskiver denne dag. Rigtig mange besøgene, så dette bliver gentaget igen d. 16 nov. i år.    
Julemiddagen i starten af dec. blev afholdt med god tilslutning. Julemanden var desværre kørt fast i sneen denne dag, så vi måtte selv uddele gaver til børnene samt en lille hilsen fra ham. Der blev igen afholdt lotteri med mange flotte sponsorerede præmier, tak for det. Vi sluttede året af med at ligge hus til juletræsfest for børnene, hvor nissepigerne var i spil. Der var rigtig flot tilslutning. 
Dette år blev startet med en Vildt aften i midten af januar, den behøver jeg vist ikke sige så meget om andet end igen succes med fuldt hus og dejlig mad. Igen et kæmpe forarbejde til dette arrangement. 
Vi fik også afholdt Fiske aften igen. Super lækker mad og det hele klappede bare og fuldt hus som næsten er blevet til en selvfølge. Arrangementet blev krydret med besøg af Lokal politikker Anja Al-Erhayem, som filmede og interviewede Thomas og flere af gæsterne. Det er så blevet kogt ned til lidt over 1 minuts indslag omkring Sorø’s Perler og lagt op på flere sociale medier. Rigtig positiv omtale og reklame for os.  
Til sidst vil jeg runde af med at sige hvor glædeligt det er at vi stadig har en sund økonomi, på trods af de nye forbedringer og tiltag vi laver, men det kommer Bente lidt mere ind på bagefter.
Jeg vil gerne takke alle der i årets løb har bakket op om forsamlingshuset. Tak til alle de frivillige, som står klar til at give en hånd i ny og næ. En speciel tak til bestyrelsen og suppleanter for samarbejdet, det er hyggeligt at være en del af, så stor tak for det. 

Beretningen blev godkendt.
Henning spurgte til omfang af renoveringen – vi har fået 2 tilbud på hhv. ny fugning og egentlig opmuring, som der skal ses nærmere på.

3. Forelæggelse af det reviderede regnskab

Bente gennemgik regnskabet, der blev godkendt


4. Fastsættelse af kontingent

Bestyrelsen foreslår kontingentet uændret / 100 kr. pr. medlem om året.


5. Vedtægtsændringer

Ingen ændringsforslag.

6. Indkomne forslag

Ingen indkomne forslag



7. Valg af bestyrelse

På valg: 
Poul Kristensen
Thomas Nielsen
Erik M. Svendsen

Alle genvælges

8. Valg af bestyrelsessuppleanter

På valg:
Søren Hasselby
Maria Brandt
Lisbeth Iversen – ønsker ej genvalg

 Søren og Maria genvælges, Simon Klausen og Jørgen Herskind vælges ind som nye suppleanter

9. Valg af revisorer

På valg:
Torben Olsen
Sonnich Engsted

Begge genvælges

10. Valg af revisorsuppleant

På valg:
Sigrid Petersen

Sigrid genvælges. 

11. Evt.

Henning kommenterer på stolehøjden – der skal ses på muligheden for at få afkortet ben på en del af stolene, så vi kortbenede også kan sidde behageligt.

Margit foreslår at udskifte betonringen på hjørnet af Alstedvej og Hejreskovvej med en stor – og pænere – blomsterkrukke.

Sigrid spørger til gentagelse af Løvehave-koncerten – der er planlagt 2 koncerter i august.

Gitte roser bestyrelsen for indsatsen – det er dejligt at have et forsamlingshus man kan være stolt af, og i det hele taget bo et sted, med et fællesskab der kan holde gang i Forsamlingshus, Brugsen og Idrætsforeningen.

Hans Henrik takker for god ro og orden og afslutter generalforsamlingen – Poul siger også tak og åbner baren.



